Ջորջիո Օրֆալյան. ինքնատիպ կենսագրությամբ, անհատական հետաքրքիր կերտվածքով, ճակատագրի անարդարության դեմ ընդվզող մարդ: Անմիջապես գրեցի նրան, անմիջապես պատասխանեց. Գրել էր, «Հարյուրամյակի կապակցությամբ շատ եմ զբաղված": Մի քիչ զարմացա, բայց նաև ուրախ էի: Ինչու հարցի պատասխանն ընթերցողին հայտնի կդառնա Գևորգ (Ջորջիո) Օրֆալյանի կյանքի ոդիսականին ծանոթանալով… "Come un Armena”.- "Ինչ է Հայաստանը՚"վավերագրական ֆիլմը նկարահանվել է Հռոմում: Մեզանում երբևէ չցուցադրված այս ժապավենը պատմում է «Իտալիայի հայ երիտասարդաց կազմակերպության» մասին, որը 70- ականներին հայերի պահանջատիրական խնդիրներին հետամուտ լայն գործունեություն էր ծավալել Եվրոպայի կենտրոնում: Հռոմի անդորրը խախտող քաղաքական ակցիների, գիտա-մշակութային լուրջ միջոցառումների, միության բազմատեսակ աշխատանքների մասին պատմող հարուստ նյութերը ներհյուսելով հայոց պատմության (հատկապես դարասկզբի իրադարձությունները) վերհանհող էջերին, ֆիլմը հիմնավորելով պատասխանում է. Ի՞նչ է Հայաստանը, ի՞ նչ է հայերի պահանջը հարցերին: Կինոնկարի հեղինակը «Իտալիայի հայ երիտասարդաց կազմակերպության" հիմնադիր անդամ և ակտիվ գործիչ Գևորգ Օրֆալյանն է: Հռոմից ոչ հեռու գտնվող ծովափնյա դղյակում նշված ֆիլմը ցուցադրելուց հետո, նա խնամքով կազմված մի քանի ալբոմներում ու թղթապանակներում ամփոփված հարուստ նյութերով լրացնում, ամբողջացնում է իրենց միության տասնամյա գոյութան տարեգրությութունը: Այդ նյութերի մեջ խորանալու հետ միաժամանակ խորանում է զարմանքս, որի պատճառը ոչ միայն «Հայ երիտասարդաց կազմակերպության» բազմաբնույթ ու նաև համարձակ ձեռնարկումներն են, այլև այն փոփոխությունը, որ կատարվել է իր` Գևորգ Օրֆալյանի հետ: